OʻZBEKISTON RESPUBLIKASI ISTIQBOLNI BELGILASh VA STATISTIKA DAVLAT QOʻMITASINI MAQROIQTISODIYOT VA STATISTIKA VAZIRLIGIGA OʻZGARTIRISh TOʻGʻRISIDA
(decree, 2002-12-24)

Bozor islohotlarini yanada chuqurlashtirish va iqtisodiyotni boshqarishning bozor uslublarini joriy etish, respublikani rivojlantirishning maqbul makroiqtisodiy proporsiyalarini va barqaror surʼatlarini taʼminlash, statistikaning xalqaro normalar va andozalarga muvofiq samarali ishlashini tashkil qilish maqsadida: 1. Oʻzbekiston Respublikasi Istiqbolni belgilash va statistika davlat qoʻmitasi Makroiqtisodiyot va statistika vazirligiga oʻzgartirilsin. 2. Makroiqtisodiyot va statistika vazirligi zimmasiga quyidagi asosiy vazifalarni hal etish yuklansin: iqtisodiy islohotlarni chuqurlashtirishning aniq yoʻnalishlarini, yoʻllari va uslublarini belgilash, respublika iqtisodiyotini boshqarishning bozor mexanizmlarini taʼminlash; makroiqtisodiy va moddiy balanslarni, milliy hisoblar tizimidan foydalangan holda Oʻzbekistonni ijtimoiy-iqtisodiy rivojlantirish taxminlarini va taxminiy variant hisob-kitoblarini ishlab chiqish; Moliya vazirligi bilan birga toʻlov, moliya va tashqi savdo balanslarini shakllantirish hamda ularning amalga oshirilishini nazorat qilish; iqtisodiyotning real sohasida eng maqbul surʼatlar va proporsiyalarni taʼminlovchi investitsiya dasturlarini tayyorlash hamda ularni amalga oshirishni muvofiqlashtirish, mineral va xomashyo resurslaridan oqilona foydalanish, Oʻzbekiston iqtisodiyotini barqaror rivojlantirish va jahon xoʻjalik aloqalariga integratsiyalash; hisobga olishning zamonaviy indikativ, tahliliy va statistika usullari hamda vositalarini rivojlantirish va chuqurlashtirish hamda iqtisodiyot, madaniyatning rivojlanishini, xalq turmush darajasi va farovonligi yuksalishini nazorat qilish. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari istiqbolni belgilash va statistika boʻyicha ishlab turgan boʻlinmalar negizida: tashkil qilsinlar. Mazkur organlar tegishli ravishda Qoraqalpogʻiston Respublikasi Vazirlar Kengashiga, viloyatlar, shaharlar va tumanlarning hokimliklariga hamda Oʻzbekiston Respublikasi Makroiqtisodiyot va statistika vazirligiga qarashlidir. 4. Belgilab qoʻyilsinki: viloyatlar va Toshkent shahar Iqtisodiyot va statistika bosh boshqarmalarining rahbarlari, shuningdek ularning tarkibiga kiruvchi statistika boshqarmalarining rahbarlari viloyatlar va Toshkent shahar hokimlarining taqdimnomasi boʻyicha Oʻzbekiston Respublikasi Makroiqtisodiyot va statistika vazirligi tomonidan tayinlanadilar; Iqtisodiyot va statistika bosh boshqarmasining boshligʻi lavozimiga koʻra, viloyatlar, Toshkent shahar hokimining oʻrinbosari hisoblanadi. 5. Shu narsa belgilab qoʻyilsinki, tuman va shahar iqtisodiyot va statistika boʻlimlarining rahbarlari tegishli ravishda tuman va shahar hokimlarining taqdimnomasi boʻyicha viloyatlar hamda Toshkent shahar Iqtisodiyot va statistika bosh boshqarmalari tomonidan tayinlanadilar. 6. Iqtisodiyot va statistika hududiy organlari zimmasiga: mintaqalarda bozor islohotlarini chuqurlashtirish chora-tadbirlarini ishlab chiqish va amalga oshirish; hududiy balanslarni, mintaqalarni kompleks rivojlantirishni taʼminlash, tabiiy resurslardan oqilona foydalanish boʻyicha takliflarni tayyorlash; aholining ish bilan bandligini taʼminlash, isteʼmol bozorini tovarlar va xizmatlar bilan toʻldirish, ijtimoiy soha tarmoqlarini rivojlantirish asosida aholi turmush darajasini oshirishning yoʻnalishlari va aniq yoʻllarini belgilash; xalqaro normalar va andozalarga mos keladigan statistika axborotini yigʻish va ishlov berish usullarini joriy etish, mintaqaning iqtisodiy va ijtimoiy hayotida sodir boʻlayotgan jarayonlarni statistik hisobga olish va tahlil etish toʻliq hamda tezkor boʻlishini taʼminlash vazifasi yuklansin. 7. “Oʻzbekiston Respublikasi Prezidenti huzuridagi Vazirlar Mahkamasining Istiqbolni belgilash va statistika davlat qoʻmitasini tashkil etish toʻgʻrisida” 1992-yil 5-avgustdagi 449-son Farmoni oʻz kuchini yoʻqotgan deb hisoblansin. 8. Oʻzbekiston Respublikasi Vazirlar Mahkamasi oʻn kun muddatda Makroiqtisodiyot va statistika vazirligining faoliyatini tashkil etish toʻgʻrisida qaror qabul qilsin.